recursal/SuperWikiNEXT-32B huggingface dataset:
**நோர்வீயக் கடல்** (*Norwegian Sea*, நோர்வே: *Norskehavet*) நோர்வேயின் வடமேற்கிலுள்ள ஆர்க்டிக் பெருங்கடலின் கரையோரக் கடல். இது வட கடலுக்கும் (ஐக்கிய இராச்சியத்திற்கு வடக்கில்) கிரீன்லாந்து கடலுக்கும் இடையில் வடகிழக்கில் பேரன்ட்சு கடலை அடுத்தும் அமைந்துள்ளது. தென்மேற்கே, ஐசுலாந்திற்கும் பராயே தீவுகளுக்கும் இடையே உள்ள கடலடி முகட்டால் அத்தலாந்திக்குப் பெருங்கடலிலிருந்து பிரிக்கப்பட்டுள்ளது. வடக்கில் கிரீன்லாந்து கடலிலிருந்து ஜான் மாயென் முகடு பிரிக்கிறது.

மற்ற கடல்களைப் போலன்றி நோர்வீயக் கடலின் அடித்தளத்தின் பெரும்பகுதியும் கண்டத் திட்டின் அங்கமல்ல. எனவே சராசரியாக இரண்டு கி.மீ ஆழம் கொண்டதாக உள்ளது. இங்கு எண்ணெய் வளமும் இயற்கை எரிவளிச் சேமிப்பும் மிகுந்ததாக வணிகமுறையில் எடுக்கப்படுகின்றன. கடலோரப் பகுதிகள் மீன் பிடிப்பிற்கு உகந்ததாக உள்ளன; வட அத்திலாந்திக்கு அல்லது பேரன்ட்சு கடல் பகுதிகளிலிருந்து *காட்* வகை மீன்கள் முட்டையிட இங்கு வருகின்றன. வெப்பமான வட அத்திலாந்திக்கு நீரோட்டத்தால் இக்கடல் ஒப்பளவில் நிலைத்த உயர் வெப்பநிலை கொண்டதாக விளங்குகின்றது. எனவே பிற ஆர்க்டிக் கடல்களைப் போலன்றி இங்கு ஆண்டு முழுவதும் பனிப்பாறைகள் உருவாவதில்லை. இந்த ஆழ்கடலின் மிகுந்த நீர் கொள்ளளவும் தொடர்புடைய பெரும் வெப்பம் உள்வாங்கும் திறனும் நோர்வேயின் மிதமான குளிர்கால வானிலைக்கு முதன்மையாக உள்ளன.

மேற்கோள்கள்
-----------

1. ↑  Norwegian Sea, Great Soviet Encyclopedia (உருசியத்தில்)
2. ↑  Norwegian Sea, Encyclopædia Britannica on-line
3. ↑  ICES, 2007, p. 1
4. ↑  Westerly storms warm Norway பரணிடப்பட்டது 2018-09-29 at the வந்தவழி இயந்திரம். The Research Council of Norway. Forskningsradet.no (3 September 2012). Retrieved on 2013-03-21.
Tsim Sha Tsui
யவ் சிம் மொங் மாவட்டத்தின், மத்திய பகுதியின் வான்பார்வைக் காட்சி
**யவ் சிம் மொங் மாவட்டம்** (Yau Tsim Mong District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இம்மாவட்டம் கவுலூன் தீபகற்ப நிலப்பரப்பு பகுதியில், மேற்கு கவுலூன் பெருநகரத்தின் மையப் பகுதியில் அமைந்துள்ளது. இது மூன்றாவது மக்கள் அடர்த்தி மிக்க மாவட்டமாகும். 2006 ஆம் ஆண்டின் மக்கள் தொகைக் கணிப்பீட்டுன் படி 280, 548 ஆகும்.

வரலாறு
------

இந்த **யவ் சிம் மொங் மாவட்டம்** என அழைக்கப்படும் மாவட்டம், முன்னாள் **யவ் சிம் மாவட்டம்** மற்றும் **மொங் கொக் மாவட்டம்** எனும் இரண்டு மாவட்டங்களை ஒருங்கிணைத்த மாவட்டமாகும். இந்த புதிய மாவட்டம் 1994 ஆம் ஆண்டு உதயமானது. இப்புதிய மாவட்டத்தின் பெயர் **யவ்** மா டேய், **சிம்** சா சுயி மற்றும் **மொங்** கொக் எனும் மூன்று பிரதான நகரங்களை உள்ளடக்கியதன் விளைவாக, அந்நகரங்களின் பெயர்களின் முதல் பகுதிகளை ஒருங்கிணைத்து சூட்டப்பட்ட புதிய பெயரே **யவ்** + **சிம்** + **மொங்** = **யவ் சிம் மொங் மாவட்டம்** என்றானது.

பிரதான நகரங்கள்
---------------

இம்மாவட்ட நிர்வாகத்தின் கீழுள்ள பிரதான நகரங்கள்:

* டய் கொக் சுயி
* இளவரசன் எட்வர்ட்
* ஒலிப்பிக் எம்டிஆர் நிலையம்
* மொங் கொக்
* மொங் கொக் (மேற்கு)
* யவ் மா டேய்
* கவுலூன் எம்டிஆர் நிலையம்
* யோர்டான்
* குவுன் சுங்
* அரசர் பூங்கா
* சிம் சா சுயி
* சிம் சா சுயி (கிழக்கு)

போக்குவரத்து
------------

இந்த மாவட்டத்தில் ஐந்து பிரதான தொடருந்து வழிக்கோடுகள் உள்ளன. அவைகளாவன: சுன் வான் வழிக்கோடு, குவுன் டொங் வழிக்கோடு, டுன் சுங் வழிக்கோடு, கிழக்கு தொடருந்து வழிக்கோடு மற்றும் விமான நிலைய அதிவிரைவு வழிக்கோடு போன்றவைகளாகும்.

இம்மாவட்டத்தின் ஊடாக நூற்றுக்கும் மேற்பட்ட தொடருந்து மற்றும் சிற்றுந்து போக்குவரத்து பணிகளும் நடைபெறுகின்றன. அத்துடன் பல பேருந்தகங்கள் மற்றும் சிற்றூந்தகங்கள் போன்றனவும் உள்ளன.

பிற தகவல்கள்
------------

தமிழர்கள் அடிக்கடி வந்துப் போகும் சுங்கிங் கட்டடம் இம்மாவட்டத்தில்தான் உள்ளது. அத்துடன் "மேற்கு துறைமுகக் குறுக்கு சுரங்கம்" எனும் கடலுக்கு அடியிலான சுரங்கப் பாதை ஒன்றும் இம்மாவட்டத்தில் உள்ளது. 

ஹொங்கொங்கில் பிரசித்திப்பெற்ற பல்கலைகழகங்களில் ஒன்றான ஹொங்கொங் பல்தொழில் நுட்ப பல்கலைக்கழகம் இம்மாவட்டத்தில் இருப்பது என்பதும் குறிப்பிடத்தக்கது.

வெளியிணைப்புகள்
---------------

|  |  |
| --- | --- |
|  | **ஒங்கொங்:விக்கிவாசல்** |

* Yau Tsim Mong District Council பரணிடப்பட்டது 2003-08-08 at the வந்தவழி இயந்திரம்
* List and map of electoral constituencies (large PDF file) பரணிடப்பட்டது 2006-10-23 at the வந்தவழி இயந்திரம்

விக்கிமீடியா பொதுவகத்தில்,  
 ***Yau Tsim Mong District***   
என்பதின் ஊடகங்கள் உள்ளன. 



| * பா
* உ
* தொ
ஹொங்கொங் மாவட்டங்கள் |
| --- |
| ஹொங்கொங் தீவு | 
* மையம் மற்றும் மேற்கு
* கிழக்கு
* தெற்கு
* வஞ்சாய்

 | Hong Kong |
| கவுலூன் கிழக்கு | 
* குவுன் டொங்
* வொங் டயி சின்

 |
| கவுலூன் மேற்கு | 
* கவுலூன் நகரம்
* சம் சுயி போ
* யவ் சிங் மொங்

 |
| புதிய கட்டுப்பாட்டகம் கிழக்கு | 
* வடக்கு
* சயி குங்
* சா டின்
* டய் போ

 |
| புதிய கட்டுப்பாட்டகம் மேற்கு | 
* தீவுகள்
* குவாய் சிங்
* சுன் வான்
* சுன் மூன்
* யுன் லோங்

 |
**வடக்கு கௌன்புய்** *(North Kawnpui)* என்பது இந்தியாவின் மிசோரம் மாநிலத்தின் கோலாசிப் மாவட்டத்திலுள்ள ஒரு  கணக்கெடுப்பில் உள்ள ஊராகும்.

புவியியல் அமைப்பு
-----------------

24.0513400° வடக்கு , 92.6721900° கிழக்கு என்ற அடையாள ஆள்கூறுகளில் வடக்கு கௌன்புய் நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  பைராபி நகரின் மொத்த மக்கள் தொகை 6,328 ஆகும். இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். பைராபி நகரின் கல்வியறிவு சதவீதம் 83% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 84% எண்ணிக்கையும் பெண்கள் 82% எண்ணிக்கையிலும் காணப்பட்டனர். மக்கள் தொகையில் 15% பேர் ஆறு வயதிற்கு உட்பட்டவர்களாக இருந்தனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**நோவு விறைப்பு** அல்லது **நோவு குறிவிறைப்பு** *(priapism)* என்பது காமத் தூண்டலேதுமின்றி உண்டாகும் மோசமான, வலியுடன் கூடிய, ஆண்குறி அல்லது பெண்குறி விறைப்பாகும். விறைத்தக் குறியானது மணிக்கணக்கில் அவ்வாறே இருக்கும். இது ஒரு மருத்துவ உடன்தீர்வுக்கான (அவசர) நிலை ஆகும்.

சொற்காரணம்
----------

*piripism* (*பிரியாப்பிசம்*) எனும் ஆங்கிலச் சொல் எந்நேரமும் ஆண்குறி விறைத்த நிலையிலுள்ள கிரேக்கக் கடவுளான *பிரையாபசு* என்போனின் பெயரடியாய்ப் பிறந்தது.

எப்போதுமே குறி விறைத்த கிரேக்கக் கடவுள் பிரையாபசுஎப்போதுமே குறி விறைத்த கிரேக்கக் கடவுள் பிரையாபசு

காரணங்கள்
---------

* குருதி நோய்கள் - சிக்கிள் செல் நோய், வெள்ளையணுப் புற்றுநோய், தலசீமியா
* நரம்பியல் நோய்கள் - தண்டுவட நோய்கள்
* மருந்துகள் - ஆண்குறி விறைப்பின்மைக்குதவும் மருந்துகள், சில மனநோய் மருந்துகள்

பின்விளைவுகள்
-------------

நெடு‌நேரம் ஆண்குறி விறைத்த நிலையிலேயே இருப்பதால் அதற்கான இரத்த ஓட்டம் தடைபடும். குருதிக்கட்டிகள் ஆண்குறியின் இரத்தக்குழாய்களில் தங்கி விட வாய்ப்புண்டு. இது பின்னாளில் ஆண்குறி விறைப்பைப் பாதித்து ஆண்மையிழப்பை உண்டு செய்யலாம். நீண்ட நேரம் இரத்த ஓட்டம் இல்லையேல் ஆண்குறி அழுகி ஆண்குறியை அகற்ற வேண்டிய அவசிய நிலை உருவாகலாம்.

மருத்துவம்
----------

சற்றும் தாமதமின்றி உடனடியாக மருத்துவ உதவி நாடப்பட வேண்டும். சிக்கிள் செல் அல்லது அரிவாள் செல் நோயர்களில் முதலில் பரிமா்றறுக் குருதியேற்றம் தான் செய்யப்பட வேண்டும். மற்ற நிலைகளில் அறுவைசிகிச்சை செய்யப்பட வேண்டியிருக்கலாம்.
**வடக்கு சிக்கிம் மாவட்டம்** இந்தியாவின் சிக்கிம் மாநிலத்தில் உள்ள ஒரு மாவட்டம். இதன் தலைநகரம் மங்கன். இம்மாவட்டம் முழுவதும் மலைப்பகுதியில் உள்ளதால் மக்கள் தொகை குறைவு. இம்மாவட்டம் இந்தியாவில் உள்ள 640 மாவட்டங்களில் மக்கள் தொகை குறைவானவற்றுள் ஏழாவதாக உள்ளது. பரப்பளவைப் பொறுத்தவரை வடக்கு சிக்கிம் சிக்கிமின் மிகப்பெரிய மாவட்டமாகும்.

புவியியல்
---------

சிக்கிம் மாநிலத்தில் உள்ள நான்கு மாவட்டங்களில் இதுவே மிகப்பெரியதாகும். இம் மாவட்டம் அடர்த்தியான காடுகள் நிறைந்த செங்குத்தான மலைப் பகுதிகளைக்கொண்டுள்ளது. செங்குத்தான மலைப்பகுதிகள் நிறைந்திருப்பதால் இங்கு நிலச்சரிவுகள் அடிக்கடி நிகழ்கின்றன. மலை உச்சிகளில் உள்ள பனி உருகுவதாலும் மழையினால் ஏற்படும் மண் அரிப்பின் காரணமாகவும் நிலச்சரிவுகள் ஏற்படுகின்றன.

வடக்கு சிக்கிம் மாவட்டத்தில் உள்ள காட்டுப்பூக்கள்
ச்ட்ரீம் பள்ளத்தாக்கில் காணப்படும் பூ மரங்கள்

தேசிய பாதுகாக்கப் பட்ட பகுதி
----------------------------

கஞ்சன்சங்கா தேசிய பூங்கா

பொருளாதாரம்
-----------

உலக அளவில் ஏலக்காய் உற்பத்தியில் மங்கன் முதலிடம் வகிக்கிறது. மங்கன் உலகின் ஏலக்காய் தலைநகரம் என்றும் அறியப்படுகிறது. இதன் நில அமைப்பும் மழை அளவும் பல்வேறு வகை ஏலக்காய் விளைவதற்கு சாதகமாய் அமைந்துள்ளது. இங்கு பல மின்னுற்பத்தி நிலையங்கள் நிறுவப்பட்டிருப்பதால் இங்கு மின்வெட்டு என்பதே இல்லை. செங்குத்தான மலைப்பகுதிகளும் பல்வேறு ஏரிகளும் புனல் மின்திட்டங்களை நிறுவ வசதியாக உள்ளன.

சுற்றுலா
--------

சீன நாட்டின் எல்லைக்கு அருகில் அமைந்திருப்பதால் இம்மாவட்டத்தின் பல பகுதிகளைச் சுற்றிப்பார்க்க அரசாங்க அனுமதி பெறவேண்டும். இருந்தாலும் இப்பகுதியின் இயற்கை அழகை ரசிக்க மக்கள் வந்து குவிகின்றனர்.

போக்குவரத்து
------------

அடிக்கடி ஏற்படும் நிலச்சரிவுகளின் காரணமாக சாலைகள் மோசமான நிலையில் உள்ளன.

மேலும் பார்க்க
--------------

* குருதோங்மார் ஏரி
**வடக்கு சமர்** (Northern Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கட்டர்மன் ஆகும். இம்மாகாணம் 1965 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ஜோஸ் எல். ஓங், ஜேஆர்.* (Jose L. Ong, Jr) ஆவார். இதன் மொத்த நிலப்பரப்பளவு 3,692.93 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக வடக்கு சமர் மாகாணத்தின் சனத்தொகை 632,379 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 34ஆம் மாகாணமாகவும் சனத்தொகையின் அடிப்படையில் 46ஆம் மாகாணமாகவும் காணப்படுகின்றது. இம்மாகாணத்தில் 569 கிராமங்களும், 24 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. தேசிய புள்ளிவிபரத் திணைக்களத்தினால் இம்மாகானமானது இரண்டாம் தர மாகாணமாக வகைப்படுத்தப்பட்டுள்ளது. இமாகாணத்தின் 65% ஆன மக்கள் நாட்டுப்புற மக்களாவார்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 21 January 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-05 அன்று பார்க்கப்பட்டது.CS1 maint: unfit url (link)

வெளி இணைப்புகள்
---------------

அதிகாரபூர்வ இணையத்தளம் பரணிடப்பட்டது 2008-03-08 at the வந்தவழி இயந்திரம்
கணிதத்தில் **ஐங்கோண பிரமிடு எண்** (*pentagonal pyramidal number*) என்பது ஐங்கோண அடிப்பாகங் கொண்ட ஒரு பிரமிடு அமைப்பில் அடுக்கக் கூடிய பொருட்களின் மொத்த எண்ணிக்கையைக் குறிக்கும் ஒரு வடிவ எண்ணாகும். *n* -ஆம் ஐங்கோண பிரமிடு எண்ணானது முதல் *n* ஐங்கோண எண்களின் கூட்டுத்தொகைக்குச் சமமாக இருக்கும்.

முதல் ஐங்கோண பிரமிடு எண்கள் சில:

1, 6, 18, 40, 75, 126, 196, 288, 405, 550, 726, 936, 1183, 1470, 1800, 2176, 2601, 3078, 3610, 4200, 4851, 5566, 6348, 7200, 8125, 9126 (OEIS-இல் வரிசை A002411)
.

*n* -ஆம் ஐங்கோண பிரமிடு எண் காணும் வாய்ப்பாடு:

{\displaystyle {\frac {n^{2}(n+1)}{2}}}
இவ்வாய்ப்பாட்டிலிருந்து *n* -ஆம் ஐங்கோண பிரமிடு எண், n2 மற்றும் n3 இரண்டின் சராசரியாகவும் *n* -ஆம் முக்கோண எண்ணின் *n* மடங்காகவும் இருப்பதைக் காணலாம்.

முதல் ஐங்கோண எண்கள் சில:

1, 5, 12, 22, 35, 51, 70, 92, 117, 145, 176, 210, 247, 287, 330, 376, 425, 477, 532, 590, 651, 715, 782, 852, 925, 1001 (OEIS-இல் வரிசை A000326)
.

முதல் ஐங்கோண எண் = 1 = முதல் ஐங்கோண பிரமிடு எண்
முதல் இரண்டு ஐங்கோண எண்களின் கூடுதல் = 1 + 5 = 6 = இரண்டாம் ஐங்கோண பிரமிடு எண்
முதல் மூன்று ஐங்கோண எண்களின் கூடுதல் = 1 + 5 + 12 = 18 = மூன்றாம் ஐங்கோண பிரமிடு எண் .....
அதாவது *n* -ஆம் ஐங்கோண பிரமிடு எண்ணானது முதல் *n* ஐங்கோண எண்களின் கூட்டுத்தொகைக்குச் சமமாக இருக்கும்.

ஐங்கோண பிரமிடு எண்களின் பிறப்பிக்கும் சார்பு:

{\displaystyle {\frac {x(2x+1)}{(x-1)^{4}}}.}

மேற்கோள்கள்
-----------

1. 1 2  Weisstein, Eric W. "Pentagonal Pyramidal Number", *MathWorld*.
2. 1 2  oeis:A002411

| * பா
* உ
* தொ
வடிவ எண்கள் |
| --- |
| ஈரளவு வெளி | 

|  |  |
| --- | --- |
| மையப்படுத்தப்பட்டவை | 
* மையப்படுத்தப்பட்ட முக்கோண எண்கள்
* மையப்படுத்தப்பட்ட வர்க்க எண்கள்
* மையப்படுத்தப்பட்ட ஐங்கோண எண்கள்
* மையப்படுத்தப்பட்ட அறுகோண எண்கள்
* மையப்படுத்தப்பட்ட எழுகோண எண்கள்
* மையப்படுத்தப்பட்ட எண்கோண எண்கள்
* மையப்படுத்தப்பட்ட நவகோண எண்கள்
* மையப்படுத்தப்பட்ட தசகோண எண்கள்
* Star numberகள்

 |
| மையப்படுத்தப்படாதவை | 
* முக்கோண எண்கள்
* வர்க்கம் (கணிதம்)s
* ஐங்கோண எண்கள்
* அறுகோண எண்கள்
* எழுகோண எண்கள்
* எண்கோண எண்கள்
* நவகோண எண்கள்
* தசகோண எண்கள்
* Dodecagonal numberகள்

 |

 |
| முப்பரிமாண வெளி | 

|  |  |
| --- | --- |
| மையப்படுத்தப்பட்டவை | 
* Centered tetrahedral numbers
* மையப்படுத்தப்பட்ட கனசதுர எண்s
* Centered octahedral numbers
* Centered dodecahedral numbers
* Centered icosahedral numbers

 |
| மையப்படுத்தப்படாதவை | 
* நான்முக எண்கள்
* கன எண்கள்
* எண்முக எண்கள்
* Dodecahedral numbers
* Icosahedral numbers
* Stella octangula numbers

 |
| பிரமிடு எண் | 
* சதுர பிரமிடு எண்கள்
* ஐங்கோண பிரமிடு எண்கள்
* அறுகோண பிரமிடு எண்கள்
* எழுகோண பிரமிடு எண்கள்

 |

 |
| நாற்பரிமான வெளி | 

|  |  |
| --- | --- |
| மையப்படுத்தப்படாதவை | 
* Pentatope numbers
* வர்க்கப்படுத்தப்பட்ட முக்கோண எண்கள்
* Tesseractic numbers

 |

 |
| உயர் பரிமான வெளிகள் | 

|  |  |
| --- | --- |
| மையப்படுத்தப்படாதவை | 
* 5-hypercube numbers
* 6-hypercube numbers
* 7-hypercube numbers
* 8-hypercube numbers

 |

 |
ஸ்காட்டிஷ் விக்கிபீடியா (ஸ்காட்ஸ்: விக்கிபீடியா) என்பது விக்கிபீடியாவின் ஸ்காட்டிஷ் மொழி பதிப்பாகும், இது விக்கிமீடியா அறக்கட்டளையால் இயக்கப்படுகிறது. இது ஜூன் 23, 2005 அன்று தொடங்கப்பட்டது, முதலில் பிப்ரவரி 2006 இல் 1,000 கட்டுரைகளையும், நவம்பர் 2010 இல் 5,000 கட்டுரைகளையும் பெற்றது. ஆகஸ்ட் 2020 க்குள், இது சுமார் 58,000 கட்டுரைகளைக் கொண்டிருக்கும். ஸ்காட்டிஷ் விக்கிபீடியா ஆங்கிலம் அல்லது ஆங்கில அடிப்படையிலான பிட்ஜின் / கிரியோலில் எழுதப்பட்ட எட்டு விக்கிபீடியாக்களில் ஒன்றாகும்.

சர்ச்சை
-------

ஆகஸ்ட் 2020 இல், விக்கி ஆங்கில மொழிபெயர்ப்பில் தவறான தன்மையால் சமூக ஊடகங்கள் மற்றும் செய்தி நிறுவனங்களால் கடுமையாக ஆராயப்பட்டது. தற்போது சமூகத்தால் ஸ்காட்டிஷ் விக்கிபீடியா மதிப்பாய்வு செய்யப்பட்டு வருகிறது. அமெரிக்காவில் ஒரு பயனர், அமரிலிஸ் கார்டனர் (AmaryllisGardener) ஸ்காட்டிஷ் மொழியை கலாச்சார ரீதியாக சேதப்படுத்தியதாக குற்றம் சாட்டப்பட்டார். அவர் தளத்தில் 27,000 கட்டுரைகளை (பெரும்பாலும் எழுத்துப்பிழை) உருவாக்கியுள்ளார். அமெலி கார்ட்னர் ஸ்காட்டின் விக்கிபீடியா கட்டுரைகளில் பாதிக்கும் மேற்பட்ட 200,000 பதிப்புகளை உருவாக்கியுள்ளார். அவர் 6 ஆண்டுகளுக்கும் மேலாக தளத்தில் தீவிரமாக செயல்பட்டு வருகிறார் மற்றும் ஸ்காட்ஸ் விக்கிபீடியாவின் நிர்வாகியாக இருந்து வருகிறார். அவர் ஸ்காட்டிஷ் பேசாத ஒரு அமெரிக்க இளைஞன் என்று கூறப்படுகிறது. ஸ்காட்டிஷ் விக்கிபீடியாவின் வரலாற்றில் எந்தவொரு நபரின் அதிக எண்ணிக்கையிலான கட்டுரைகளை அவர் உருவாக்கியுள்ளார், 57,928 கட்டுரைகள் மட்டுமே உள்ளன. ஆங்கிலத்தில் கட்டுரைகள் எழுதியதற்காக விமர்சிக்கப்பட்டார். இந்த சர்ச்சையை ஸ்காட்டிஷ் மொழி பேசும் ஒருவர் ரெட்டிட் இடுகையில் கண்டுபிடித்தார். சர்ச்சை எழுந்த நாளிலிருந்து, ஸ்காட்டிஷ் விக்கிபீடியா அனைத்து உள்ளீடுகளையும் மறுபரிசீலனை செய்யத் தொடங்கியது மற்றும் அமலி கார்னர் உருவாக்கிய பல கட்டுரைகளை நீக்கியது.

குறிப்புகள்
-----------

1. ↑
2. ↑
3. ↑  "Shock an aw: US teenager wrote huge slice of Scots Wikipedia". *the Guardian* (ஆங்கிலம்). 2020-08-26. 2020-08-28 அன்று பார்க்கப்பட்டது.
4. ↑  "Most of Scottish Wikipedia Written By American in Mangled English". *www.vice.com* (ஆங்கிலம்). 2020-08-28 அன்று பார்க்கப்பட்டது.
**பலபடிநீக்கம்** *(Depolymerisation)* என்பது ஒரு பலபடியை ஓர் ஒற்றைப் படியாக அல்லது ஒற்றைப்படிகளின் கலவையாக மாற்றுகின்ற செயல்முறையாகும். இதை பல்லுறுப்பு நீக்கம் என்றும் அழைப்பர். அனைத்து பலபடிகளும் அதிக வெப்பநிலையில் சிதைவடைகின்றன. இச்செயல்முறை பலபடியின் எண்ட்ரோப்பி அல்லது அகவெப்பம் அதிகரிப்பதனால் நிகழ்கிறது.

உச்சவரம்பு வெப்பநிலை
--------------------

பலபடிகளின் பலபடிநீக்கத் தன்மையை அவற்றின் உச்சவரம்பு வெப்பநிலை குறித்துக் காட்டுகிறது. இந்த வெப்பநிலையில், பலபடியாதலின் என்தால்பியானது ஒரு பெரிய மூலக்கூறை ஒற்றைப்படியாக மாற்றுவதன் மூலம் பெறப்பட்ட என்ட்ரோபியைப் பொருத்தது ஆகும். இந்த உச்சவரம்பு வெப்பநிலைக்கு மேல் பலபடிநீக்க வீதமானது பலபடியாதல் வீதத்தைவிட அதிகமாக உள்ளது. இது கொடுக்கப்பட்ட பலபடி உருவாதலை தடுக்கிறது. 

பொதுவான கரிமப் பலபடிகளின் உச்சவரம்பு வெப்பநிலை| பலபடி | உச்சவரம்பு வெப்பநிலை (°செ) | ஒற்றைப்படி |
| --- | --- | --- |
| பாலியெத்திலீன் | 610 | CH2=CH2 |
| பாலி ஐசோபியூட்டைலீன் | 175 | CH2=CMe2 |
| பாலி ஐசோபிரீன் (இயற்கை ரப்பர்) | 466 | CH2=C(Me)CH=CH2 |
| பாலிமெத்தில்மெத்தாகிரைலேட்டு | 198 | CH2=C(Me)CO2Me |
| பாலிசிடைரீன் | 395 | PhCH=CH2 |
| பாலிடெட்ராபுளோரோயெத்திலீன் | 1100 | CF2=CF2 |

.

பயன்பாடுகள்
-----------

பலபடிநீக்கம் என்பது ஒரு பொதுவான செயல்முறையாகும். உணவு செரிமானம் ஆதல் கூட பெரிய மூலக்கூறுகளைச் சிதைத்து சிறிய புரத மூலக்கூறுகளாக மாற்றும் ஒரு பலபடிநீக்கச் செயல்முறையே ஆகும். இது பலபடி மறுசுழற்சியுடன் பொருத்தமானதாக உள்ளது. சிலவேளைகளில் பலபடிநீக்கம் மிகச்சரியாக நிகழ்ந்து தெளிவான ஒற்றைப் படிகள் மீளக் கிடைக்கின்றன. பாலியெத்திலீன் போன்ற மற்ற பலபடிகளின் பலபடிநீக்க வினையில் ஒற்றைப் படிகளின் கலவை கிடைக்கின்றது.

உயிரினத் தொகுதியிலிருந்து வேதிப்பொருள்கள் மற்றும் எரிபொருள்கள் உற்பத்தியுடனும் பலபடிநீக்கம் தொடர்பு கொண்டுள்ளது. இந்நிகழ்வில் வினைப்பொருள்கள் பொதுவாக தேவைப்படுகின்றன. தண்ணீரின் செயல்பாட்டினால் செல்லுலோசு நீராற்பகுப்பிற்கு உட்பட்டு குளுக்கோசு உருவாதல் ஓர் எளிய செயல்முறையாகும். பொதுவாக இந்தச் செயல்முறைக்கு ஓர் அமிலம் வினையூக்கியாகத் தேவைப்படுகிறது.

H(C6H10O5)nOH + (n - 1) H2O → n C6H12O6

மேலும் காண்க
------------

* பல்லுறுப்பாக்கல்

மேற்கோள்கள்
-----------

1. ↑  Depolymerization, IUPAC Goldbook
2. ↑  Carraher Jr; Charles E (2010). "7". *Introduction of Polymer Chemistry* (2nd ). New York: CRC Press, Taylor and Francis. பக். 224. பன்னாட்டுத் தரப்புத்தக எண்:978-1-4398-0953-2. .
3. ↑  Stevens, Malcolm P. (1999). "6". *Polymer Chemistry an Introduction* (3rd ). New York: Oxford University Press. பக். 193–194. பன்னாட்டுத் தரப்புத்தக எண்:978-0-19-512444-6. .
**வடக்கு டகோட்டா மாநிலப் பல்கலைகழகம்** (*North Dakota State University* - NDSU) என்பது ஐக்கிய அமெரிக்காவின் வடக்கு டகோட்டா மாநிலத்தின் பார்கோ நகரில் அமைந்துள்ள ஒரு அரசுப் பல்கலைக்கழகம் ஆகும். 1890 ஆம் ஆண்டில் இக்கல்விக்கழகம் வடக்கு டகோட்டா வேளாண்மைக் கல்வி நிலையம் என்ற பெயரில் ஆரம்பிக்கப்பட்டது. 258 ஏக்கர் பரப்பளவில் அமைந்துள்ள இப்பல்கலைக்கழக வளாகத்தில் ஏறத்தாழ 14,000 மாணவர்கள் கல்வி பயிலுகின்றனர். பெரும்பாலான மாணவர்கள் முழுநேரப் படிப்பில் இங்கு ஈடுபட்டுள்ளனர். இவர்களில் 55% ஆண்களும், 45% பெண்களும் உள்ளனர்.

வளாகங்கள்
---------

இப் பல்கலைக்கழகத்தின் பிரதான வளாகம் பார்கோ நகரில் அமைந்துள்ளது .இது ஹெக்டர் சர்வதேச விமான நிலையத்திற்கும் (Hector International Airport) பார்கோ டோம் (Fargo Dome ) அரங்கிற்கும் மிக அருகில் அமைந்துள்ளது. அத்துடன் காட்சி கலைகள் ( Visual Arts ), நிலத்தோற்றக்கலை (Landscape Architecture ) போன்ற பிரிவுகள் மத்திய நகர் பகுதியில் (Downtown ) அமைந்துள்ளது.இதற்கு மேலதிகமா பல விவசாய மற்றும் கணித்துறை அராய்ச்சி மையங்கள் பிரதான வளாகத்துக்கு அண்மையில் அமைந்துள்ளது .

கல்வி துறைகள்
-------------

வடக்கு டகோடா மாநில பல்கலைக்கழகம் பின்வரும் கல்லூரிகளாக பிரிக்கப்பட்டுள்ளது:

  

* பொறியியல் மற்றும் கட்டிடக்கலை
* அறிவியல் மற்றும் கணிதம்
* மனித அபிவிருத்தி மற்றும் கல்வி
* கலை, மனிதநேயம், மற்றும் சமூகவியல்
* மருந்தியல், மருத்துவ, மற்றும் தொடர்புடைய அறிவியல்
* வர்த்தகம்
* விவசாயம், உணவு, கணினிகள் மற்றும் இயற்கை வளங்கள்
* பல்கலைக்கழக கல்வி
* பட்டப்படிப்பு பள்ளி மற்றும் பலதுறை ஆய்வுகள்

விளையாட்டுக்கள்
---------------

இப்பல்கலைக்கழகத்தின் விளையாட்டு அணிகள் (வட டகோட்டா மாநில) பைசன் என அழைக்கபடுகின்றன .இதன் இலச்சினை அமெரிக்க பைசன் மிருகத்தின் படமாகும். பைசன் (அமெரிக்க) காற்பந்தாட்ட அணி 2011 இல் FCS தேசிய சாம்பியன் பட்டதை வெற்றி பெற்றது.அத்துடன் இங்கு பெண்களுக்கான சாதாரண காற்பந்து (Soccer ) ,கூடைப்பந்து ,அடிப்பந்தாட்டம் (Baseball ) ,கைப்பந்து என்ன்பனவும் பிரபல விளையாட்டுகளாகும்

ஆராய்ச்சி மையங்களும் ஆராய்ச்சிகளும்
-----------------------------------

அமெரிக்க தேசிய விஞ்ஞான அமைப்பின் படி ,மொத்த வடக்கு டகோட்டா மாநிலத்திலும் வடக்கு டகோட்டா மாநிலப் பல்கலைகழகமே மிகப்பெரிய ஆராய்ச்சி நிறுவனம் ஆகும்.இதன் வருடாந்த ஆராய்ச்சி செலவினங்கள் கிட்டத்தட்ட 134 மில்லியன் அமெரிக்க டாலர்களாகும் .பிரதான ஆராய்ச்சி துறைகளாக நானோ தொழில்நுட்பம்,வானொலி-அலைவரிசை அடையாளப்படுத்துதல் (R -FI)தொழில்நுட்பம் ,இரசாயனவியல் மற்றும் பல்லுறுப்பி(பாலிமர் )/பூச்சு என்பன விளங்குகின்றன. 55 ஏக்கர் (223,000 சதுர மீட்டர்) பரப்பளவு கொண்ட தொழில்நுட்ப பூங்கா பிரதான வளாகத்தில் வடக்கு பகுதியில் உள்ளது.

சர்வதேச மாணவர்கள்
-----------------

வடக்கு டகோட்டா மாநிலப் பல்கலைகழகம் கணிசமான அளவு சர்வதேச மாணவர்களைக் வருடாந்தம் கல்லூரிக்கு அனுமதிக்கின்றது.இதன் சர்வதேச நிகழ்ச்சி பிரவின் அறிக்கைப்படி 2012 வசந்த அரையிறுதி (Spring Semester ) சர்வதேச மொத்த மாணவர்தொகை 1214 ஆகும்.சீனா ,இந்தியா,கொரியா,நேபால் ,மலேசியா பிரேசில் ,நோர்வே , ஐக்கிய இராச்சியம் மற்றும் இலங்கை போன்ற நாடுகளில் இருந்தே அதிக மாணவர்கள் வருடாந்தம் இங்கு வருகிறார்கள் .இதன் பிரதான சர்வதேச மாணவர் அலுவலகம் நினைவு ஒன்றிய (Memorial Union ) கட்டடத்தில் அமைந்துள்ளது
**ஹைன்ரிச் லுயிட்போல்ட் ஹிம்லர்** (About this sound***Heinrich Himmler*** (உதவி·தகவல்)) (அக்டோபர் 7, 1900- மே 23, 1945) என்ற முழுப்பெயர் கொண்ட *இம்லர்* நாசி ஜெர்மன் அரசியலில் மிக முக்கியப்பங்கு வகித்தவர். இவர் உடன் இருந்த மற்ற அரசியல் தலைவர்களுட்ன ஒப்பிடுகையில் இவர் அதிக அரசியல் பலம் கொண்டவர் இட்லரின் மதிப்புக்குரியவர். *எஸ் எஸ்* படைப்பிரிவின் தளபதியாக, ரெய்க்ஸ் பியூரர் எஸ் எஸ் ஆக பதவி வகித்தவர். இவர் ஆளுமையின் கீழ்தான் ஜெர்மனியின் அனைத்து நாசிச் சிறைச்சாலைகளும் இயங்கின. இவர் ரோமானியர்களையும், யூதர்களையும் கொன்று குவித்ததின் எண்ணிக்கை *2 இலட்சத்திலிருந்து 60 இலட்சம் வரை நீள்கிறது*. அது மட்டுமில்லாமல் *போர்க்கைதிகளையும், பொதுவுடமைவாதிகளையும், புரட்சியாளர்களையும், ஒரினச்சேர்க்கையில் ஈடுபடுவர்களையும், மன நலம் குன்றியவர்கள்* என்று இவர் கொன்றவர்களின் எண்ணிக்கை 40 இலட்சமாகும். உலகப்போரின் முடிவில் இவர் மீதுள்ள குற்றங்களை கைவிடுவதென்றால் சரணடைவதாக நேசநாட்டுப் படையினருக்கு நிபந்தனை விதித்தார். பின்னர் பிரித்தானியப் படையினரால் கைது செய்யப்பட்டு மே 23, 1945 ல் நியூரம்பெர்க் தீர்ப்பாயத்தின் முன் நிறுத்தப்பட்டார் அங்கு ஆணையத்திற்கு பதிலளிக்குமுன் சயனைட் நஞ்சை உட்கொண்டு தற்கொலை புரிந்தார்.
**வளரும் நாடுகளைச் சேர்ந்த இளம் கணிதவியலாளர்களுக்கான ஐசிடிபி இராமானுஜன் பரிசு** (*ICTP Ramanujan Prize for Young Mathematicians from Developing Countries*) என்பது இந்தியாவின் கணிதமேதையான சீனிவாச ராமானுஜனின் பெயரில் வழங்கப்படும் ஒரு கணிதவியல் பரிசுகளாகும். இவை உலகளவில் இரு கணிதப் பரிசுகளும், ஒரு தங்கப் பதக்கமும் வழங்கப்பட்டு வருகின்றன. வளரும் நாடுகளில் மிகச்சிறப்பான கணித ஆய்வைப் புரிபவருக்கு இத்தாலி நாட்டில் உள்ள *கோட்பாட்டு இயற்பியலுக்கான சர்வதேச மையம்* (International council for theoretical Physics (ICTP)) என்ற அமைப்பு ராமானுஜன் பெயரில் உயரிய கணிதப் பரிசை ஒவ்வொரு ஆண்டும் வழங்கி வருகிறது. இது 2004 இல் நிறுவப்பட்டது. 2005-ம் ஆண்டு முதல் தொடர்ச்சியாக இப்பரிசுகள் வழங்கப்பட்டுவருகிறன.

இப்பரிசு வளரும் நாட்டைச் சேர்ந்த 45 ஆண்டுகளுக்கும் குறைவான வயதுக்குட்பட்ட ஆராய்ச்சியாளருக்கு வழங்கப்படுகிறது. இது இந்திய அறிவியல் மற்றும் தொழில்நுட்ப அமைச்சகம், நார்வாஜியன் அகாடமி ஆஃப் சைன்ஸ், ஏபெல் பரிசு ஆகியவற்றின் துணையுடன் பன்னாட்டு கணித ஒன்றியத்தின் ஒத்துழைப்புடன் வழங்கப்படுகிறது.

மேற்கோள்கள்
-----------

1. ↑  "The Abdus Salam International Centre for Theoretical Physics Full Technical Report 2012, p. 182" (PDF). 2016-03-03 அன்று மூலம் (PDF) பரணிடப்பட்டது. 2017-09-05 அன்று பார்க்கப்பட்டது.
2. ↑  Alladi, Krishnaswami (2012), "Niels Henrik Abel: Norwegian Mathematical Genius", *Ramanujan's Place in the World of Mathematics: Essays Providing a Comparative Study*, Springer, pp. 81–88, doi:10.1007/978-81-322-0767-2\_13, ISBN 9788132207672. See in particular p. 87. Reprint of an article originally published in *The Hindu*, December 2004.
**ஸ்கோபஸ் மலை** (*Mount Scopus*, எபிரேயம் הַר הַצּוֹפִים (*Har HaTsofim*), அரபு மொழி: جبل المشارف‎, *Ǧabal al-Mašārif*, lit. "Mount Lookout"), جبل المشهد *Ǧabal al-Mašhad*, جبل الصوانة) ஆனது வடகிழக்கு ஜெருசலேமில் உள்ள ஒரு மலையாகும் (உயரம்: கடல் மட்டத்திலிருந்து 2710 அடி அல்லது 826 மீட்டர் ). 1948 அரபு - இசுரேல் போரின் காரணமாக ஸ்கோபஸ் மலையானது ஐக்கிய நாடுகள் சபையால் பாதுகாக்கப்பட்ட, ஜோர்தானால் நிர்வகிக்கப்பட்ட பகுதியினால் சூழப்பட்ட இஸ்ரேலின் பகுதியாக 1967 ஆம் ஆண்டு ஆறு நாள் போர் வரை இருந்தது. தற்போது ஜெருசலேம் நகரின் எல்லைப் பகுதியில் அமைந்துள்ளது.

படத் தொகுப்பு
-------------

ஸ்கோபஸ் மலையில் அமைந்துள்ள கட்டமைப்புக்கள் சில:

* எருசலேம் எபிரேயப் பல்கலைக்கழகம்எருசலேம் எபிரேயப் பல்கலைக்கழகம்
* ஜெருசலேம் பிரித்தானிய போர் கல்லறைஜெருசலேம் பிரித்தானிய போர் கல்லறை
* கடேசா வைத்தியசாலைகடேசா வைத்தியசாலை
* கலை மற்றும் வடிவமைப்பு பெசாலெல் அகாடமிகலை மற்றும் வடிவமைப்பு பெசாலெல் அகாடமி
* Jerusalem American Colony CemeteryJerusalem American Colony Cemetery
* Bentwich CemeteryBentwich Cemetery

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Mount Scopus***   
என்பதின் ஊடகங்கள் உள்ளன. 

* Mount Scopus - The Hebrew University பரணிடப்பட்டது 2012-06-17 at the வந்தவழி இயந்திரம்
* Mount Scopus - The Brigham Young University
* Jerusalem Photos Portal - Mount Scopus
A section of hydathode in the leaf of *Primula sinensis* (*Brockhaus and Efron Encyclopedic Dictionary)*
பொதுவாக**ஹைடத்தோடு** என்பது சுரப்பு திசுக்களின் வகை, இது பொதுவாக ஆஞ்ஜியோஸ்பெர்மஸில் காணப்படுகிறது, இதன் இலையின் மேற்பரப்பு அல்லது இலை விளிம்புகளில் உள்ள துளைகள் வழியாக தண்ணீரை மெதுவாக வெளியேற்றுகின்றது. ரைனன்குலஸ் ஃப்யூட்யூட்டான்கள் போன்ற நீரில் மூழ்கி வாழும்  தாவரங்களின் இலைகளில் ஹைடத்தோடு காணப்படுகின்றன மேலும் காம்பானுலா ரோட்டுண்டிபோலியா போன்ற உலா் புதா் தாவரங்களின் இலைகளிலும் ஹைடத்தோடு காணப்படுகின்றன. ஹைடத்தோடுகள்  வாஸ்குலர் தொகுப்பு வழியாக  வாஸ்குலர் அமைப்பில் இணைக்கப்பட்டுள்ளது. ஹைடத்தோடுகள் பொதுவாக நீர் கீரை, நீர் பதுமராகம், ரோஜா, பாட்சம் மற்றும் பல வகையான செடிகளில் காணப்படுகின்றன

ஹைடத்தோடுகள் இடைவெளிகளோடு கூடிய உயிருள்ள  செல்களால் நிரப்பப்பட்டு காணப்படுகின்றன. இச் செல்கள்  குளோரோபிளாஸ்ட்களை பெற்றோ அல்லது குளோரோபிளாஸ்ட்கள் அற்றோ  மாற்றியமைக்கப்பட்டு கற்றை முனையில் காணப்படுகின்றது. இந்த செல்கள் (எப்பிதிம் செல்கள் என்று அழைக்கப்படுகின்றன) ஒன்று அல்லது அதற்கு மேற்பட்ட துணை-புறப்பரப்பு அறைகளில் திறக்கப்படுகின்றன. இவை, வெளிப்படையான நீரோட்ட ஸ்டோமா அல்லது திறந்த துளை வழியாக வெளிப்புறத்தோடு தொடர்புகொள்கின்றன. நீரின் ஸ்டோமா ஒரு சாதாரண ஸ்டோமாவை  போல காணப்படுகின்றது, ஆனால் பொதுவாக இது பெரியதாகவும், இயக்கத்தின் சக்தியை இழந்தும் காணப்படுகின்றது.

ஹைடத்தோடுகள் நீா் கசிதல் செயல்பாட்டில் ஈடுபட்டுள்ளன, இதில் நேர்மறையாக சைலம் அழுத்தால் திரவநீா் (வேர் அழுத்தம் காரணமாக) துகள்கள் வெளியேற்றப்படுகின்றன. சில ஹைடத்தோடு சுரப்பிகளில் உள்ள சைட்டோடாக்ஸிக் கனிம அயனிகளின் செறிவு குறைப்பதற்காக உப்புத்தன்மையை தீவிரமாக உறிஞ்சி சுரக்கும் சுரப்பிகளைக் கொண்டிருக்கின்றன. இது இலைகளின் மேற்பரப்பில் வெள்ளை தூள்கள் நிறைந்த பொருளை உருவாக்கும்.

ஹைடத்தோடுகளின் இரண்டு வகைகள் உள்ளன:

1. செயலற்ற ஹைடத்தோடு செல்கள், இலை நரம்புகளில் உள்ள எப்பிடொிமிஸ் செல்களால்  உருவாகின்றன.   (மெல்லிய சுவருடைய பாரன்கைமாவின் ஒரு பகுதி).
2. செயல் ஹைடத்தோடு செல்கள், எப்பிடெமிஸ் செல்கள்  தீவிரமாக நீரை இழக்கும் போது உருவாகின்றன.

மேலும் காண்க
------------

* நீராவிப்போக்கு
* வாஸ்குலார் தாவரங்கள்
* சைலம்

குறிப்புகள்
-----------

1. ↑  Mortlock, C. (1952). "The structure and development of the hydathodes of *Ranunculus fluitans* Lam.". *New Phytologist* **51**: 129–138. doi:10.1111/j.1469-8137.1952.tb06121.x.
2. ↑  Stevens, C.J.; Wilson, J; McAllister, H.A. (2012). "Biological Flora of the British Isles: *Campanula rotundifolia*". *Journal of Ecology* **100**: 821–839. doi:10.1111/j.1365-2745.2012.01963.x. .
3. ↑  Taiz, Lincoln; Zeiger, Eduardo (2010). *Plant Physiology* (5th (International) ). Sinauer Associates, Inc.. பக். 90. பன்னாட்டுத் தரப்புத்தக எண்:9780878935659. .

வெளி இணைப்புகள்
---------------

* hydathode physiology
எதிரொலியற்ற அறை.
மின்காந்த அலைகளை உட்கவரும் பிரமிட் அமைப்பு.
**எதிரொலியற்ற அறை** (*Anechoic chamber*) என்பது மின் உணர்கொம்புகளின் (antenna) பண்புகளையும் பற்றி அறிவதற்குப் பயன்படுத்தப்படும் ஒரு ஆராய்ச்சி கூடம் ஆகும். இந்த அறை மின்காந்த அலைகளை எதிரொலிக்காவண்ணம் வடிவமைக்கப்படுகிறது. மின் உணர்கொம்புகளைச் சோதனைக்கு உட்படுத்தும்பொழுது வேறு எந்த மின்காந்த அலைகளும் இடையுறாவண்ணமும், மின்காந்த அலைகள் எதிரொலிக்காவண்ணமும் சோதனைச்சாலை இருக்க வேண்டும். இதற்காக இவ்வறையில் மின்காந்த அலைகளை உட்கவரும் பொருள்கள் கொண்டு பிரமிட் போன்ற வடிவமைப்பு சுற்றுப்புற சுவர்களில் ஒட்டப்பட்டுள்ளன. இதன் காரணமாக மின்காந்த அலைகள் எதிரொலிப்பு குறைகின்றது. இந்த மின்காந்த அலைகளை உட்கவரும் பொருள்கள் பிரமிட் வடிவம் மட்டுமன்றி கூம்பு வடிவத்திலும் வடிவமைக்கப்பட்டிருக்கும். இந்த அறை சுமார் சில மீட்டர்கள் முதல் பத்து அல்லது இருபது மீட்டர் வரை அளவு கொண்டவையாக இருக்கும். இந்த அறை மின் உணர்கொம்புகளின் பண்புகள் மற்றும் ரேடார் குறுக்கு தோற்றம் (RCS) பற்றி அறிவதற்கு உதவுகிறது.

மேற்கோள்கள்
-----------

1. ↑  David K. Barton & Sergey A. Leonov. Radar Technology Encyclopedia, *ARTECH HOUSE, INC. Boston·.London, 1998, Page No. 22*.
*Bodhisattva Fugen Enmei*, பட்டுத்துணியில் பனிரெண்டாம் நூற்றாண்டு ஓவியம், ஹையன் காலகட்ட முடிவுகளில்.**ஹையன் காலகட்டம்** (平安時代, Heian jidai) என்பது ஜப்பானிய வரலாற்றை பல காலவரைகளில் பிரிக்கும் பிரிவுகளில் 794 இலிருந்து 1185 வரை உள்ள காலகட்டமாகும். ஜப்பானிய மொழியில் *ஹையன்* அமைதியையும் சமாதானத்தையும் குறிக்கும் சொல்லாகும் .இந்த காலகட்டத்தில் ஜப்பானிய வரலாற்றில் அமைதி நிலவிய சூழலில் கன்பூசியசு மதமும் மற்ற சீன தாக்கங்களும் மிகுந்திருந்தன. நாட்டின் தலைநகர் (தற்போதைய கியோட்டோ) ஹையன்-கோவில் அமைந்திருந்தது. ஜப்பானிய அரசாட்சி உச்சத்தில் இருந்தது. கலைகள்,சிறப்பாக கதைகளும் கவிதைகளும் வளர்ச்சி அடைந்தன.

மேற்கோள்கள்
-----------

1. ↑  "Heian period". *பிரித்தானிக்கா கலைக்களஞ்சியம்*. Retrieved 2007-04-24.

வெளியிணைப்புகள்
---------------

* Heian art at the New York Metropolitan Museum of Art
* Heian art and calligraphy at the Tokyo National Museum பரணிடப்பட்டது 2007-09-28 at the வந்தவழி இயந்திரம்
* Heian art at the British Museum
* Heian period at mnsu.edu பரணிடப்பட்டது 2010-03-14 at the வந்தவழி இயந்திரம்
**எதிர்-திருத்தந்தை** (இலத்தீன்: *antipapa*) என்போர் சட்டபூர்வமாக தேர்வு செய்யப்பட்ட திருத்தந்தைக்கு எதிராக தம்மைத்தாமே திருத்தந்தையாக அறிவித்தும் அப்பதவியில் இருப்போரிடமிருந்து அதை பறிக்க முயன்று குறிக்கத்தக்க பொருளாதார வெற்றியடைந்தவர்களைக்குறிக்கும். இச்சொல்லானது கத்தோலிக்க உரோமைத் தலைமைக்குருவின் பதவிக்கு போட்டியிடுபவரை மட்டுமே குறிக்க பயன்படுத்தப்படுகின்றது. அலெக்சாந்திரியாவின் காப்டிக் மரபுவழித்திருச்சபையின் தலைவர் (Pope of the Coptic Orthodox Church of Alexandria) திருத்தந்தை என்னும் சொல்லாலே அழைக்கப்பட்டாலும் அவர் உரோமைத் தலைமைக்குருவின் பதவியினை தாம் வகிப்பதாக உரிமை கொன்டாடாததால் அவரை இப்பட்டியலில் சேர்ப்பதில்லை.

பெருவாரியான நேரங்களில் இத்தகைய எதிர்-திருத்தந்தையர்கள் கர்தினால் குழுக்களிடம் ஏற்பட்ட பிளவாலோ அரச வற்புருத்துதலாலோ தேர்வுசெய்யப்பட்டாலும், மேற்கு சமயப்பிளவின் போது ஒரே தேர்தல் அவை திருத்தந்தையை தேர்வு செய்து பின்னர் அவரை வெறுத்து மற்றுமொருவரை தேர்வு செய்துள்ளனர். திருத்தந்தை இருக்கும்போது மற்றுமொருவரை தேர்வு செய்ததால் அவர் எதிர்-திருத்தந்தை என கருதப்படுகின்றார். பின்னாட்களில் திருத்தந்தை இரண்டாம் பயஸ், ஒருவர் திருத்தந்தையாக தேர்வான பின்பு அவரின் தேர்தலைக்குறித்து யாரும் மேல்முறையீடு செய்ய முடியாது என சட்டமியற்றினார். இதனால் இச்சிக்கல் இனிவரும் காலத்தில் எழாத வண்ணம் தடுக்கப்பட்டது.

கத்தோலிக்க திருச்சபையின் திருத்தந்தை வரலாற்று நூலில் திருத்தந்தை எட்டாம் லியோவின் (963–965) வரலாற்றுக்குறிப்பில் 11ஆம் நூற்றாண்டில் நிலவியக்குழப்பத்தால் இறையியல் மற்றும் திருச்சபைச் சட்டத் தொகுப்பினை மட்டும் வைத்து யார் உண்மையான புனித பேதுருவின் வழித்தோன்றல் என்பதை கணிக்க இயலாது என்றும் ஆயினும் திருத்தந்தை பணிப்பொருப்பு காலியாக இருந்ததில்லை என்பதை மட்டும் உறுதியுடன் கூறலாம் என்றும் குறிக்கின்றது.

நவீன காலத்தில் திருச்சபையில் செய்யப்பட்ட மாற்றங்களிளை ஏற்காதோர், குறிப்பாக இரண்டாம் வத்திக்கான் பொதுச்சங்கத்தால் ஏற்பட்ட மாற்றத்தை விரும்பாதோர் காலியான அறியணையின் காலத்தில் இருப்பதாகவோ அல்லது தம்மைதாமே திருத்தந்தையாக்கிக்கொண்டுள்ளனர். இவர்களும் எதிர்-திருத்தந்தை என அழைக்கப்படலாம்.

மேற்கோள்கள்
-----------

1. ↑  Annuario Pontificio 2012 (Libreria Editrice Vaticana 2008 ISBN 978-88-209-8722-0), p. 12\*
**ஆனந்த கோபால் பந்தோபாத்யாய்** (Ananda Gopal Bandopadhyay) (பிறப்பு: ஏப்ரல் 28, 1942, உத்தரபிரதேசம் ) இந்தியாவைச் சேர்ந்த கைம்முரசுக் கலைஞராவார். பெனாரஸ் கரானாவின் பாணியில் இவரது ஆசிரியர் மகாதேவ் பிரசாத் மிஸ்ரா என்பவரிடம் பயிற்சி பெற்றார்.  இவரது தந்தை ராதா கோபால் பந்தோபாத்யாய் ஒரு தொழில்முறைப் பாடகர். ஆனந்த், பல குறிப்பிடத்தக்க குரல் இசைக்கலைஞர்களுடன் இணைந்து இசை நிகழ்ச்சிகளை நிகழ்த்தியுள்ளார். அத்துடன் தனி பதிவுகளை உருவாக்கி, தனி நிகழ்ச்சிகளையும் வழங்கியுள்ளார்.

இசை வாழ்க்கை
------------

தனது இசை வாழ்க்கையில், பல குறிப்பிடத்தக்க இந்துஸ்தானி பாடகர்களுடன் இணைந்து இசையினை வழங்கியுள்ளார்.   பாஸ்டன், நியூயார்க், சான் பிரான்சிஸ்கோ, லாஸ் ஏஞ்சலஸ் உட்பட இந்தியாவுக்கு வெளியே பல நகரங்களிலும், பெர்லினில் நடந்த உலக இளைஞர் விழாவிலும் இவர் நிகழ்ச்சிகளை நிகழ்த்தியுள்ளார்.  பந்தோபாத்யாய் கொல்கத்தாவில் உள்ள ஐ.டி.சி இசை ஆராய்ச்சி கழகத்தின் ஆசிரிய உறுப்பினராக இருந்தார்.  அத்துடன் அனைத்திந்திய வானொலி மற்றும் தூர்தர்ஷனின் சிறந்த மதிப்பிடப்பட்ட கலைஞராவார். 

1965 ஆம் ஆண்டில், அனைந்திந்திய வானொலி நடத்திய இசை போட்டியில் முதல் பரிசை வென்றார். 1970 ஆம் ஆண்டில், எத்தியோப்பியா பேரரசர் இவருக்கு ஒரு தங்கப் பதக்கத்தை வழங்கினார். இது வெளிநாட்டு இசைக்கலைஞர்களுக்கு அடிக்கடி வழங்கப்படாத மரியாதையாகும். 2012 இல், தி சால்ட் லேக் இசைச் சங்கத்தினால் இவருக்கு இசை ரத்னா விருது வழங்கப்பட்டது.

தனிப்பட்ட வாழ்க்கை
------------------

ஆனந்த கோபால் பந்தோபாத்யாய் ரேகா என்பவரை மணந்தார். இவர்களுக்கு பயிற்சி பெற்ற தப்லா கலைஞரான பிரண் கோபால் பந்தோபாத்யாய், இந்துஸ்தானி பாடகர் கஸ்தூரி பந்தோபாத்யாய் என்ற இரு மகன்கள் இருக்கின்றனர்.

மேலும் காண்க
------------

* சாகீர் உசேன்
* அனிந்தோ சாட்டர்ஜி

குறிப்புகள்
-----------

1. ↑  "Archived copy". 2014-08-18 அன்று மூலம் பரணிடப்பட்டது. 2013-10-14 அன்று பார்க்கப்பட்டது.CS1 maint: archived copy as title (link)
2. ↑
3. ↑
4. ↑  "காப்பகப்படுத்தப்பட்ட நகல்". 2013-10-16 அன்று மூலம் பரணிடப்பட்டது. 2021-01-12 அன்று பார்க்கப்பட்டது. Unknown parameter `|=` ignored (உதவி)
5. ↑  "Archived copy". 2011-11-27 அன்று மூலம் பரணிடப்பட்டது. 2013-10-14 அன்று பார்க்கப்பட்டது.CS1 maint: archived copy as title (link)
6. ↑
7. ↑  "Archived copy". 2016-03-04 அன்று மூலம் பரணிடப்பட்டது. 2013-10-14 அன்று பார்க்கப்பட்டது.CS1 maint: archived copy as title (link)
8. ↑  "Archived copy". 2016-03-04 அன்று மூலம் பரணிடப்பட்டது. 2013-10-14 அன்று பார்க்கப்பட்டது.CS1 maint: archived copy as title (link)
9. ↑
10. ↑  "Archived copy". 2016-03-04 அன்று மூலம் பரணிடப்பட்டது. 2013-10-14 அன்று பார்க்கப்பட்டது.CS1 maint: archived copy as title (link)
11. ↑  "காப்பகப்படுத்தப்பட்ட நகல்". 2014-08-19 அன்று மூலம் பரணிடப்பட்டது. 2021-01-12 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Ananda Gopal Bandopadhyay***   
என்பதின் ஊடகங்கள் உள்ளன. 

* Biography பரணிடப்பட்டது 2017-08-01 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* United States

 |
| கலைஞர் | 
* MusicBrainz

 |
| மற்றவை | 
* IdRef

 |
**ஆனந்த சங்கர்** (*Ananda Shankar*) (11 டிசம்பர் 1942 - 26 மார்ச் 1999) ஒரு பெங்காலி இசைக்கலைஞரும், பாடகரும், இசையமைப்பாளரும் ஆவார். இவர், மேற்கத்திய மற்றும் கிழக்கிசைபாணிகளை இணைப்பதில் மிகவும் பிரபலமானவர்.  இவர் நடனக் கலைஞரும் நடன இயக்குனருமான தனுசிறீ சங்கர் என்பவரை மணந்தார்.

வாழ்க்கை
--------

இந்தியாவின் உத்தரப் பிரதேசத்தின் அல்மோராவில் பிறந்த இவர், பிரபல நடனக் கலைஞர்களான அமலா சங்கர் மற்றும் உதய் சங்கர் ஆகியோரின் மகனாவார். சித்தார் கலைஞர் ரவி சங்கர் இவரது உறவினராவார். குவாலியரின் சிந்தியா பள்ளியில் படித்தார். ஆனந்த் தனது மாமாவிடம் இருந்து சித்தாரைக் கற்றுக் கொள்ளவில்லை. மாறாக பனாரசு இந்து பல்கலைக்கழகத்தில் இலால்மணி மிசுராவிடம் படித்தார். இவர் கொல்கத்தாவில் மார்ச் 26, 1999 அன்று தனது 56 வயதில் மாரடைப்பு காரணமாக இறந்தார்.

தொழில் வாழ்க்கை
---------------

1960களின் பிற்பகுதியில், ஆனந்த் அமெரிக்காவின் லாஸ் ஏஞ்சலஸ் நகருக்குச் சென்று, அங்கு ஜிமி ஹென்றிக்ஸ் உட்பட பல சமகால இசைக்கலைஞர்களுடன் நிகழ்ச்சிகளை வழங்கினார். அங்கு இவர் *ரெப்ரைஸ் ரெக்கார்ட்ஸ்* என்ற நிறுவனத்தில் ஒப்பந்தம் செய்யபட்டார். மேலும் "ஆனந்த சங்கர்" என்ற தனது முதல் இசைத் தொகுப்பை 1970 இல் வெளியிட்டார். இந்திய பாரம்பரிய இசையுடன் சித்தார் கருவி அடிப்படையில் இது அமைந்திருந்தது. த ரோலிங் ஸ்டோன்ஸ், "ஜம்பின் ஜாக் ஃப்ளாஷ்", தி டோர்ஸ், "லைட் மை ஃபயர்" போன்ற பிரபல இசைத் தொகுப்புகளிலும் பணியாற்றினார். இவை அனைத்தும் "*1001 ஆல்பம்ஸ் யு மஸ்ட் ஹியர் பிபோர் யு டை*" என்ற புத்தகத்தில் இடம் பெற்றது.

இசைத் தொகுப்புகள்
-----------------

* *Ananda Shankar*, 1970 (LP, Reprise 6398; CD, Collectors' Choice CCM-545)
* *Ananda Shankar and His Music*, 1975 (EMI India)
* *India Remembers Elvis*, 1977 (EP, EMI India S/7EPE. 3201)
* *Missing You*, 1977 (EMI India)
* *A Musical Discovery of India*, 1978 (EMI India)
* *Sa-Re-Ga Machan*, 1981 (EMI India)
* *2001*, 1984 (EMI India)
* *Temptations*, 1992 (Gramaphone Company of India)
* *Ananda Shankar: Shubh – The Auspicious*, 1995
* *Ananda*, 1999 (EMI India)
* *Arpan*, 2000 (EMI India)
* *Walking On*, 2000 (Real World 48118-2, with State of Bengal)
* *Ananda Shankar: A Life in Music – The Best of the EMI Years*, 2005 (Times Square TSQ-CD-9052)

மேற்கோள்கள்
-----------

1. ↑  "Archived copy". 8 February 2007 அன்று மூலம் பரணிடப்பட்டது. 26 May 2006 அன்று பார்க்கப்பட்டது.CS1 maint: archived copy as title (link)
2. ↑  Haresh Pandya (27 April 1999). "Obituary : Ananda Shankar". *The Guardian*. 22 April 2018 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Ananda Shankar

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி

 |
| கலைஞர் | 
* MusicBrainz

 |
| மற்றவை | 
* Europeana

 |
கிழக்குத் துறைமுக கடலடிச் சுரங்கம்
துறைமுக கடலடிச் சுரங்கத்தின் முகப்பு
**ஹொங்கொங் சுரங்கப் பாதைகள்** அல்லது **ஹொங்கொங் சுரங்கப் பாதைகளின் பட்டியல்** (List of tunnels in Hong Kong) என்பது ஹொங்கொங் வாகன போக்குவரத்துத் துறையில் மலைகளைக் குடைந்தும், கடலுக்கு அடியால் பாரிய குழாய் வடிவிலான கட்டுமானப் பணிகளை மேற்கொண்டும் உருவாக்கப்பட்ட சுரங்கப் பாதைகளாகும். இந்த சுரங்கப் பாதைகளின் உருவாக்கம் ஹொங்கொங் போக்குவரத்து துறையில் வாகன நெறிசல் அதிகரிப்பின் காரணமாக எழுந்தப் பிரச்சினைகளுக்கு ஒரு தீர்வாக அமைந்தது எனலாம். இந்தச் சுரங்கப் பாதைகளில் சில கடலடிச் சுரங்கப் பாதைகள் ஆகும். ஏனையவை மலைகளை குடைந்து அமைக்கப்பட்ட சுரங்கப் பாதைகளாகும். 

இந்த சுரங்கப் பாதைகளின் உள்ளே அவசர ஆபத்து அல்லது விபத்துக்களின் போது முன்னெச்சரிக்கை பாதுக்காப்பு பாதுகாப்பு நடவடிக்கைக்காக; ஒக்சிசன் வசதி, அவசர தீயணைப்பு வசதி, உடனடி முதலுதவி, போன்றவற்றையும் கொண்டுள்ளன. அத்துடன் இச்சுரங்கங்களின் உள்ளே இருளாக அல்லாமல், சுரங்கத்தின் உற்பகுதி மின்விளக்குகளால் ஒளிக்கோலமாக இரவு, பகல் வேறுபாடின்றி காணக்கூடியதாக உள்ளன.  சுரங்கத்தின் பக்கச் சுவர்கள் பொருத்து அட்டைகளால் வடிவமைக்கப் பட்டவைகளாக உள்ளன. பக்க சுவர்களில் அவசர தேவையின் போது மக்கள் பாதுக்காப்பாக வெளியேறுவதற்கான மாற்று வழிகளும் உள்ளன.

வரலாறு
------

ஹொங்கொங்கில் சுரங்கப் பாதைகளின் வரலாறு 1967 ஆம் ஆண்டு ஆரம்பமானது எனலாம். அதாவது ஹொங்கொங்கில் முதல் சுரங்கப்பாதை 1967 நவம்பர் மாதம் 14 ஆம் திகதி சிங்கப் பாறை சுரங்கம் எனும் பெயரில் கட்டுமானப் பணிகள் நிறைவுபெற்று பொது போக்குவரத்திற்கு திறந்து வைக்கப்பட்டது. 1972 ஆம் ஆண்டு ஹொங்கொங்கில் முதல் கடலடி சுரங்கப்பாதை துறைமுகக் கடலடி குறுக்குச் சுரங்கம் எனும் பெயரில், கவுலூண் தீபகற்ப நிலப்பரப்பில் ஹுங் ஹாம் நகருக்கும் ஹொங்கொங் தீவுக்கும் இடையில், 1.86 கிலோ மீட்டர் தூரமுடைய கடலடிச் சுரங்கப் பாதை திறந்து வைக்கப்பட்டது. 

அதனைத் தொடர்ந்து பல நிலச் சுரங்கப்பாதைகளும், கடலடி சுரங்கப் பாதைகளும் தோற்றம் பெறத் தொடங்கின.

சுரங்கப் பாதைகளின் பட்டியல்
---------------------------

* சிங்கப் பாறை சுரங்கம் (Lion Rock Tunnel) **1967**
* துறைமுகக் கடலடி குறுக்குச் சுரங்கம் (Cross Harbour Tunnel) **1972**
* இரண்டாம் சிங்கப் பாறைச் சுரங்கம் (Second Lion Rock Tunnel) **1978**
* எபர்டீன் சுரங்கம் (Aberdeen Tunnel) **1982, 1983**
* கை டக் சுரங்கம் (Kai Tak Tunnel) **1982**
* கிழக்குத் துறைமுக கடலடி குறுக்குச் சுரங்கம் (Eastern Harbour Crossing) **1990**
* சிங் மூன் சுரங்கம் (Shing Mun Tunnel) **1990**
* சுங் வான் ஓ சுரங்கம் (Tseung Kwan O Tunnel) **1990**
* டேட்ஸ் கேய்ன் சுரங்கம் (Tate's Cairn Tunnel) **1991**
* மேற்குத் துறைமுக கடலடிச் சுரங்கம் (Western Harbour Crossing) **1997**
* சேங் சிங் சுரங்கம் (Cheung Tsing Tunnel) **1997**
* டாய் லாம் சுரங்கம் (Tai Lam Tunnel) **1998**
* டிஸ்கோவரி குடா சுரங்கம் (Discovery Bay Tunnel) **2000**
* கழுகின் கூடு சுரங்கம் (Eagle's Nest Tunnel and Sha Tin Heights Tunnel) **2008**

இவற்றையும் பார்க்கவும்
----------------------

* ஹொங்கொங் பூங்காக்களின் பட்டியல்

மேற்கோள்கள்
-----------

1. ↑  நேரடி காணொளி பார்வை
2. ↑  Tunnel in Hong Kong
3. ↑  Cross Harbour Tunnel Hong Kong
4. ↑  முதல் கடலடிச் சுரங்கம் படங்களுடன்

வெளியிணைப்புகள்
---------------

* துறைமுகக் குறுக்கு சுரங்கம் **காணொளி**
* முதல் கடலடிச் சுரங்கம் ஹொங்கொங்கில்
[*தொடர்பிழந்த இணைப்பு*]
**எண்மூர்த்தம்** **எண்ணுரு** **அட்டமூர்த்தி** என்பது சிவனின் எட்டுத் திருவுருவங்களைக் குறிக்கும் சொல்லாடல் ஆகும்.

வடமொழி இலக்கியங்கள்
-------------------

இருக்கு வேதத்தில் உருத்திரனாக தோற்றம் பெறும் சிவன், சுவேதாசுவதர உபநிடதத்திலும் பின் யசுர்வேதத்தில் பெருந்தெய்வமாக வளர்ந்து நிற்கின்றார். சதபதப் பிரமாணமானது, பவன், உருத்திரன், வீமன். மாதேவன், சர்வன், பசுபதி, உக்கிரன், ஈசானன் முதலான எட்டுத் திருப்பெயர்களால் ஈசனைக் குறிப்பாக அழைக்கின்றது. இவை, காற்று, நீர் , வானம், பூமி, தீ, சூரியன், சந்திரன், ஆதன் எனும் எட்டுப் பொருட்களையும் மறைகுறியாய்ச் சொல்வதென்பர். இலிங்க புராணத்திலும் (2.13.03 - 2.13.18), பிற்கால சிவ மகிமா தோத்திரத்திலும் (சுலோகம் 28), இவ்வெண்ணுரு பற்றிய குறிப்புகளைக் காண முடிகின்றது. சிவாகமங்கள் இந்த எட்டுப் பருண்மைகளுக்கும் ஈசனது எட்டு வடிவங்களாகப் பெருவடிவம் கொடுத்தன.

தமிழ் இலக்கியங்கள்
------------------

தமிழ்ச் சைவ இலக்கியங்களில், இவ்வெண்ணுரு பற்றிய குறிப்புகளை அடிக்கடி காணமுடிகின்றது. ""நிலனீர் நெருப்புயிர் நீள்விசும்பு நிலாப்பகலோன், புலனாய மைந்தனோ டெண்வகையாய்ப் புணர்ந்துநின்றான்"" என்கின்றது திருவாசகம். ""அட்டமூர்த்திக்கு என் அகநெக ஊறும் அமிழ்தினுக்கு" என்று திருப்பல்லாண்டும் இன்னும் தேவாரத் திருமுறைகளும் பற்பலவாகப் போற்றுகின்றன.

திருவுருக்கள்
-------------

ஐம்பூதங்களுடன், ஞாயிறு, நிலவு, ஆன்மா எனும் மூன்று பொருள் இணைத்து மொத்தம் எண்பொருள் ஆனது. ஐம்பூதங்களே பூவுலகில் அனைத்துக்கும் ஆதாரமாவது இந்து மெய்ஞ்ஞானத்தின் நம்பிக்கை. அவற்றுடன், மானுட வாழ்க்கைக்கு அவசியமான ஞாயிறும், அதன் கதிரை மீலத்தரும் நிலவும், இவை அனைத்தும் கூடுவதால் இயங்கும் ஆன்மாவும் இறைவனின் திருவுருவங்களே என்ற மூதிகம், "சர்வம் சிவமயம்" என்ற சைவக்கோட்பாட்டுக்கு அடித்தளமாகின்றன.

உசாத்துணை
---------

1. ↑  Gopal, Madan (1990). K.S. Gautam. ed. *India through the ages*. Publication Division, Ministry of Information and Broadcasting, Government of India. பக். 70. .
2. ↑  சிவ மகிமா தோத்திரம்
3. ↑  Kapila Vatsyayan, (1995)"Prakr̥ti: The Āgamic tradition and the arts" Page 32 ISBN 8124600392
4. ↑  திருத்தோணோக்கம் 05
5. ↑  சேந்தனார் திருப்பல்லாண்டு
[*தொடர்பிழந்த இணைப்பு*]
6. ↑  Stella Kramrisch (1992) "The Presence of Siva", Page 435, ISBN 0691019304

வெளி இணைப்புக்கள்
-----------------

* அட்டமூர்த்தம் ஒரு விளக்கம்(ஆங்கிலம்)
The Icelandic Phallological Museum's sign
திமிங்கிலங்களின் ஆண்குறிகள்
**ஐசுலாந்தின் ஆண்மையியல் அருங்காட்சியகம்** (*Icelandic Phallological Museum*, இசுலேன்சுக மொழி:Hið Íslenzka Reðasafn), ஐசுலாந்தின் ரெய்க்யவிக்கில் ஆண்குறிகளையும் ஆண்குறி உள்ளுறுப்புக்களையும் காட்சிப்படுத்தியுள்ள உலகின் மிகப்பெரும் அருங்காட்சியாகும். 93 உயிரினங்களின் 280 மாதிரிகள் இங்கு சேகரிக்கப்பட்டுள்ளது; திமிங்கலங்களிலிருந்து 55 ஆண்குறிகளும் சீல்களிலிருந்து 36 ஆண்குறிகளும் நிலப்பரப்பு பாலூட்டிகளிலிருந்து 118 ஆண்குறிகளும் காட்சிப்படுத்தப்பட்டுள்ளன. 2011 சூலையில் தனது முதல் மனித ஆண்குறியைப் பெற்றது. உறுதிமொழி கொடுத்திருந்த நான்கு கொடையாளிகளிலிருந்து ஒருவரிடமிருந்து பெறப்பட்டது. கொடையாளியின் உடலில் இருந்து ஆண்குறியைப் பிரித்தெடுப்பது திட்டமிட்டபடி செல்லாததால் பழுப்புநிற வாடி வதங்கிய சதைத்துண்டமாக பார்மால்டிஹைடு ஜாடி ஒன்றில் ஊறவைக்கப்பட்டுள்ளது. இன்னமும் "இளைய வயதுக்காரரின் பெரிய மற்றும் நல்ல" ஒன்றிற்காக அருங்காட்சியகம் தேடி வருகிறது.

சிகுரோர் யார்டார்சான் என்ற ஆசிரியரால் 1997இல் நிறுவப்பட்ட இந்த அருங்காட்சியகத்தை அவரது மகன் யோர்ட்டூர் கிசுலி சிகுரோசான் நடத்தி வருகிறார். சிகுரோருக்கு சிறுவயதில் கொடுக்கப்பட்ட எருதின் ஆண்குறியிலிருந்து வேயப்பட்ட மாட்டுச் சாட்டையே இத்தகைய ஆண்குறிகளில் அவருக்கு ஆர்வத்தைத் தூண்டியது. ஐசுலாந்திலுள்ள விலங்குகளின் உறுப்புக்களை நாட்டின் பல பகுதிகளில் இருந்தும் சேகரித்தார். 170 cm (67 அங்) நீளமுள்ள நீல திமிங்கலத்தின் ஆண்குறியின் முனையிலிருந்து, உருப்பெருக்கும் கண்ணாடி மூலமாக மட்டுமே காணக்கூடிய 2 mm (0.08 அங்) நீளமுள்ள வெள்ளெலியின் ஆண்குறி எலும்பு வரை சேகரித்துள்ளார். ஐசுலாந்து நாட்டுவழக்கில் காணவியலாது எனக் கூறப்படுகின்ற *எல்வ்* மற்றும் *டிரால்கள்* எனப்படும் இன விலங்குகளின் ஆண்குறிகளையும் இந்த அருங்காட்சியகத்தில் காட்சிப்படுத்தி உள்ளதாக கூறப்படுகிறது. எருதுகளின் விரைப்பைகளிலிருந்து உருவாக்கப்பட்ட விளக்குக் கவிப்புகள் போன்ற பல ஆண்மைவியல் கலைப்பொருட்களும் இங்கு சேகரிக்கப்பட்டுள்ளன.

ஆண்டுக்கு பல்லாயிரம் பார்வையாளர்களை, முக்கியமாக பெண்களை, ஈர்க்கின்ற சுற்றுலாத் தலமாக இது புகழ் பெற்று வருகிறது. பன்னாட்டு ஊடக கவனத்தையும் பெற்றுள்ள இந்த அருங்காட்சியகத்தைக் குறித்து *தி பைனல் மெம்பர்* என்ற கனடிய ஆவணப்படமும் தயாரிக்கப்பட்டுள்ளது. ஆண்குறிகளைக் குறித்த ஒருமுகப்படுத்தப்பட்ட, அறிவியல்சார்ந்த முறையில் ஆய்வு மேற்கொள்ள தனிநபர்களுக்கு இயலபடுத்துவதே தனது நோக்கமாக இந்த அருங்காட்சியகம் அறிவித்துள்ளது.

மேற்சான்றுகள்
-------------

1. ↑  Singh, Khushwant (16 July 2011). "Last but not the least". *The Telegraph* (Kolkata). Archived from the original on 19 ஜூலை 2011.. பார்த்த நாள்: 3 June 2011.
2. 1 2  "At Iceland's Phallological Museum, size is everything". Agence France-Presse. 21 July 2011.. பார்த்த நாள்: 3 June 2011.
3. ↑  Strong, Bob (15 May 2008). "Icelandic museum offers long and short of male organ". Reuters. Archived from the original on 21 ஜூலை 2015.. பார்த்த நாள்: 3 June 2011.
4. ↑  Pielak, Alex (11 July 2011). "Museum in Iceland home to world's biggest collection of penises". *Metro*.. பார்த்த நாள்: 3 June 2011.

வெளி இணைப்புகள்
---------------

விக்கிமீடியா பொதுவகத்தில்,  
 ***Icelandic Phallological Museum***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**ஓல்கா வசிலீவ்னா பெரோவ்ஸ்காயா** (*Olga Vasilievna Perovskaya*, *О́льга Васи́льевна Перо́вская*, ஏப்ரல் 9, 1902–1961) ஒரு சோவியத் குழந்தைகள் எழுத்தாளர். கசாக்ஸ்தானில் பிறந்த இவரது குறிப்பிடத்தக்க படைப்பு *ரெப்யாட்டா இ ஸ்வெரியாட்டா* (Rebyata i Zveryata) என்பதாகும். ஓல்கா தன் குழந்தைப் பருவத்தில் தனது சகோதரிகள் சோன்யா, யூலியா மற்றும் நடாஷா ஆகியோருடன் வீட்டில் வளர்த்த காட்டு விலங்குகள் குறித்த சிறுகதைகளின் தொகுப்பு இப்புத்தகம். 1925 இல் முதலில் வெளியானது. ஸ்டாலினின் பெரும் தூய்மைப்படுத்தல் காலகட்டத்தில் ஓல்கா பத்து ஆண்டுகள் வேலை முகாம்களில் கழிக்க தண்டனை விதிக்கப்பட்டார். பின்பு இத்தண்டனை நாடு கடத்தலாக மாற்றப்பட்டது. 1940-50 காலகட்டத்தில் அவரது புத்தகங்கள் வெளியிடப்படவில்லை. ஆனால் 50களின் இறுதியில் சோவியத் அதிகாரக் கட்டமைப்பால் மீண்டும் ஏற்றுக்கொள்ளப்பட்டார். இவரது ரெப்யாட்டா இ ஸ்வெரியாட்டா ஆங்கிலம், தமிழ், மலையாளம் உட்பட பல உலக மொழிகளில் மொழிபெயர்க்கப்பட்டுள்ளது. தமிழில் "குழந்தைகளும் குட்டிகளும்" என்ற பெயரில் வெளியானது.

மேற்கோள்கள்
-----------

* "Olga Vasilievna Perovskaya". *FindaGrave.com*. 9 September 2011 அன்று பார்க்கப்பட்டது.
* "The Wolf in Olga's Kitchen". 2 ஏப்ரல் 2012 அன்று மூலம் பரணிடப்பட்டது. 9 September 2011 அன்று பார்க்கப்பட்டது.
ஐங்கோணப் பட்டைக்கூம்பின் 3D மாதிரி
வடிவவியலில், **ஐங்கோணப் பட்டைக்கூம்பு** (*pentagonal pyramid*) என்பது ஐங்கோண அடிப்பக்கம் கொண்ட பட்டைக்கூம்பு ஆகும். இதன் அடிப்பக்க ஐங்கோணத்தின் ஒவ்வொரு விளிம்பின் மீதும் ஒரு முக்கோண முகம் அமைந்திருக்கும். இந்த ஐந்து முக்கோண முகங்களும் ஐங்கோணப் பட்டைக்கூம்பின் மேலுச்சியில் சந்திக்கும். மற்ற பட்டைக்கூம்புகளைப் போல ஐங்கோணப் பட்டைக்கூம்பும் தன்-இருமப் பன்முகி.

ஐங்கோணப்பட்டைக்கூம்பின் அடிப்பக்கம் ஒழுங்கு ஐங்கோணமாகவும் பக்கவாட்டு முக்கோண முகங்கள் சமபக்க முக்கோணங்களாகவும் இருந்தால் அது *ஒழுங்கு ஐங்கோணப் பட்டைக்கூம்பு* ஆகும். மேலும் ஜான்சன் திண்மங்களுள் (*J*2) ஒன்றாகவும் இருக்கும்.

இருபது முகியின் மேல்மூடிப்பகுதி ஐங்கோணப் பட்டைக்கூம்பாக அமைந்திருக்கும். ஐங்கோணப் பட்டைக்கூம்பு வடிவ மேல்மூடிப் பகுதி நீங்கலான இருபது முகியின் பாகம் சுழல்நீட்டிப்பு ஐங்கோணப் பட்டைக்கூம்பு (Gyroelongated pentagonal pyramid
-*J*11) எனப்படும்.

கார்ட்டீசியன் ஆயதொலைவுகள்
-------------------------

ஐங்கோணப் பட்டைக்கூம்பை இருபதுமுக முக்கோணகத்தின் மேல்மூடியாகக் காணலாம்; இருபதுமுக முக்கோணகத்தின் மீதிப்பகுதி ஒரு சுழல்நீட்டிப்பு ஐங்கோணப் பட்டைக்கூம்பாக இருக்கும். இருபது முகியின் கார்ட்டீசியன் ஆயதொலைவுகளை மூலம் பெறப்படும் 2 அலகு நீள விளிம்புள்ள ஐங்கோணப் பட்டைக்கூம்பின் ஆயதொலைவுகள்:

{\displaystyle (1,0,\tau ),\,(-1,0,\tau ),\,(0,\tau ,1),\,(\tau ,1,0),(\tau ,-1,0),(0,-\tau ,1)}
இதில் {\displaystyle \tau ,} (சில சமயங்களில் *φ*) பொன் விகிதமாகும்.

ஐங்கோண அடிப்பக்க நடுப்புள்ளியிலிருந்து மேலுச்சியின் உயரம் *H*:

{\displaystyle H=\left({\sqrt {\frac {5-{\sqrt {5}}}{10}}}\right)a\approx 0.52573a.}
இதில் *a*, ஐங்கோணப் பட்டைக்கூம்பின் விளிம்பின் நீளம்.

மொத்த மேற்பரப்பு *A*:

{\displaystyle A={\frac {a^{2}}{2}}{\sqrt {{\frac {5}{2}}\left(10+{\sqrt {5}}+{\sqrt {75+30{\sqrt {5}}}}\right)}}\approx 3.88554\cdot a^{2}.}
கன அளவு:

{\displaystyle V=\left({\frac {5+{\sqrt {5}}}{24}}\right)a^{3}\approx 0.30150a^{3}.}

தொடர்புள்ள பன்முகிகள்
---------------------

| ஒழுங்கு பட்டைக்கூம்புகள் |
| --- |
| Digonal | முக்கோணம் | சதுரம் | ஐங்கோணம் | அறுகோணம் | எழுகோணம் | எண்கோணம் | நவகோணம் | தசகோணம்... |
| ஒழுங்கற்ற | ஒழுங்கு | சமபக்கம் | இருசமபக்கம் |
|  |  |  |  |  |  |  |  |  |
|  |  |  |  |  |  |  |  |  |

|  |  |
| --- | --- |
| ஐங்கோண அடிக்கண்டம்-மேலுச்சி துண்டிக்கப்பட்ட ஐங்கோணப் பட்டைக்கூம்பு | இருபதுமுக முக்கோணகத்தின் மேற்பகுதி ஒரு ஐங்கோணப் பட்டைக்கூம்பு |

மேற்கோள்கள்
-----------

1. ↑  Weisstein, Eric W. "Icosahedral Group". *mathworld.wolfram.com* (ஆங்கிலம்). 2020-04-12 அன்று பார்க்கப்பட்டது.
2. 1 2  Sapiña, R.. "Area and volume of a pentagonal pyramid and Johnson solid J₂" (in es). *Problemas y ecuaciones*. பன்னாட்டுத் தர தொடர் எண்:2659-9899.. பார்த்த நாள்: 2020-06-29.
3. 1 2  Weisstein, Eric W. "Pentagonal Pyramid". *mathworld.wolfram.com* (ஆங்கிலம்). 2020-04-12 அன்று பார்க்கப்பட்டது.

வெளியிணைப்புகள்
---------------

* Weisstein, Eric W. "Pentagonal Pyramid." From MathWorld--A Wolfram Web Resource.
* Virtual Reality Polyhedra www.georgehart.com: The Encyclopedia of Polyhedra ( VRML model)